13. ΑΠΟΦΑΣΙΣ ΕΛΕΓΚΤΙΚΟΥ ΣΥΝΕΔΡΙΟΥ (Εν Ολομελεία) Αριθ. 8507 της 6/24 Μαΐου 1976  (ΦΕΚ Β΄ 687) (Διορθ. Ημαρτ. εν ΦΕΚ Β΄ 1037 της 21 Αυγ.  1976) Περί του τύπου των ειδικών λογαριασμών και των επισυναπτέων εις αυτούς δικαιολογητικών. Λαβόν υπ’ όψιν: 1.Την παρ. 7 του άρθρ. 7 εν συνδυασμώ προς την παρ. 2 του άρθρ. 17 του υπ’ αριθ. 1265/1972 Ν.Δ/τος «περί ελέγχου των δαπανών του Κράτους κλπ.». 2.Την παρ. 7 του άρθρ. 62 του από 18/23 Μαΐου 1995 Δ/τος «περί εκτελέσεως των περί Ελεγκτικού Συνεδρίου διατάξεων». Την από 31 Δεκ. 1975 εισήγησιν της ΙΙΙ Διευθύνσεως Ελέγχου των λογαριασμών των Ν.Π.Δ.Δ. του Ελεγκτικού Συνεδρίου. Ορίζει τον τύπον των ετησίων λογαριασμών των δαπανών πάσης δημοσίας υπηρεσίας, μη ωργανωμένης εις ίδιον νομικόν πρόσωπον, λειτουργούσης όμως εν αποκεντρώσει από του Δημοσίου προϋπολογισμού είτε υπό ιδίαν διοίκησιν είτε ως ειδικός λογαριασμός και τα επισυναπτέα εις αυτούς δικαιολογητικά ως έπεται: Άρθρ.1.-Τ’ απολογιστικά στοιχεία παντός ειδικού λογαριασμού κινουμένου παρά οιαδήποτε Τραπέζη ή ετέρω πιστωτικώ Οργανισμώ δέον να περιέχουν: 1.Τον ακριβή τίτλον του ειδικού τούτου λογαριασμού. 2.Την νομικήν διάταξιν ή την σύμβασιν περί συστάσεως του λογαριασμού. 3.Το οικονομικόν έτος εις ο αναφέρεται ο λογαριασμός η το ακριβές χρονικόν διάστημα, εάν πρόκειται περί τοιούτου ελάσσονος του έτους. 4.Προσδιορισμόν του διαθέτοντος τας πιστώσεις Υπουργού ή ετέρου, συλλογικού ή μη, διοικητικού οργάνου μετά προσδιορισμού της χρονικής διάρκειας καθ’ ην διετέλεσαν ούτοι. 5)Συνοπτικήν κατάστασιν πραγματοποιηθέντων εσόδων και εξόδων κατά κωδικόν αριθμόν (και κατ’ αντιστοιχίαν προς τον εκτελεσθέντα προϋπολογισμόν, εφ’ όσον συντάσσεται τοιούτος κατά νόμον). 6)Το ισοζύγιον της χρηματικής διαχειρίσεως του εν λόγω ειδικού λογαριασμού ήτοι το υπόλοιπον της ενάρξεως του οικονομικού έτους, το σύνολον των κατά την διάρκειαν του οικον. έτους πραγματοποιηθεισών εισπράξεων, το σύνολον των κατά την διάρκειαν του αυτού έτους πραγματοποιηθεισών πληρωμών και το απομένον χρηματικόν υπόλοιπον της 31 Δεκεμβρίου του έτους το μετενεκτέον εις την επομένην διαχείρισιν. Άρθρ.2.-Εις τον ειδικόν λογαριασμόν δέον να επισυνάπτωνται: 1.Αναλυτική κατάστασις των εσόδων του ειδικού λογαριασμού κατά τίτλον εισπράξεως ή χρονολογίαν εισπράξεως και κωδικόν αριθμόν (αιτιολογίαν εισόδου) εμφαίνουσα και το σύνολον αυτών. 2.Αναλυτική κατάστασις των εξόδων κατά τίτλον πληρωμής ή χρονολογίαν πληρωμής και κωδικόν αριθμόν (αιτιολογίαν εξόδων) εμφαίνουσα και το σύνολον αυτών. 3.Συγκεντρωτική κατάστασις αποδόσεως των κρατήσεων εμφαίνουσα α)τα ποσά των υπέρ του Δημοσίου ή τρίτων κρατήσεων κατά τίτλον πληρωμής, β)τους αριθμούς των αποδεικτικών εισπράξεως δι’ ων τα ποσά των κρατήσεων εισήχθησαν εις τον προϋπολογισμόν των εσόδων υπό τον οικείον κωδικόν αριθμόν, γ)τους αριθμούς των χρηματικών ενταλμάτων, δι’ ων απεδόθησαν οι κρατήσεις και δ) τους αριθμούς των εκδοθεισών επιταγών. 4.Κατάστασις των επί αποδόσει λογαριασμού εκδοθέντων ενταλμάτων πληρωμής (εφ’ όσον επιτρέπεται η έκδοσις τούτων εκ των κειμένων διατάξεων) εντός του έτους εις ο αναφέρεται ο λογαριασμός εμφαίνουσα τον αριθμόν του εντάλματος, το ποσόν τούτου, το ονοματεπώνυμον και την ιδιότητα του υπολόγου, την αιτίαν πληρωμής, την προθεσμίαν αποδόσεως λογαριασμού και την χρονολογίαν καθ’ ην απεδόθη λογαριασμός. Άρθρ.3.-Έκαστον ως άνω ειδικόν λογαριασμόν δέον να συνοδεύουν και τα εξής δικαιολογητικά: 1.Η πράξις της παρά του αρμοδίου οργάνου εγκρίσεως του λογαριασμού, εφ’ όσον τούτο προβλέπεται υπό των κειμένων διατάξεων. 2.Αντίγραφον του εγκεκριμένου προϋπολογισμού μεθ’ απάντων των σχετικών της εγκρίσεώς του εγγράφων ή της τροποποιήσεως ή χορηγήσεως αναπληρωματικών ή εκτάκτων πιστώσεων, εφ’ όσον καταρτίζεται κατά νόμον τοιούτος προϋπολογισμός. 3.Τα στελέχη των τυχόν χρησιμοποιηθέντων αποδεικτικών εισπράξεων εσόδων μετά βεβαιώσεως του αρμοδίου οργάνου περί των χρησιμοποιηθέντων αποδεικτικών εισπράξεως και των επιστραφέντων αχρησιμοποιήτων. 4.Αι οικείαι ειδοποιήσεις της Τραπέζης ή ετέρου πιστωτικού Οργανισμού, παρ’ οις κατά νόμον κινείται ο ειδικός λογαριασμός, περί της χρεωπιστώσεως του λογαριασμού. 5.Τα εξοφληθέντα χρηματικά εντάλματα πληρωμής ή έτεροι τίτλοι πληρωμής μετά των δικαιολογητικών εκδόσεως και εξοφλήσεως τούτων. 6.Αντίγραφον κινήσεως του ειδικού λογαριασμού παρά τη Τραπέζη ή ετέρω πιστωτικώ Οργανισμώ εμφαίνον την κατά την διάρκειαν του έτους δοσοληψίαν ως και τοιούτον της διμήνου παρατάσεως του οικονομικού έτους. 7.Πρωτόκολλον ετησίας επιθεωρήσεως ή αντίγραφον εκθέσεως γενομένου τυχόν ελέγχου παρ’ οιουδήποτε οργάνου. (Αντί για τη σελ. 126,945(α) Σελ. 126,945(β) Τεύχος 1098-Σελ. 41 Έλεγχος Δαπανών του Κράτους και Ν.Π.Δ.Δ. 25.Β.ζ.13 Άρθρ.4.-1.Η υποβολή των απολογισμών των ειδικών λογαριασμών εις τα αρμόδια όργανα του Ελεγκτικού Συνεδρίου προς έλεγχον δέον να πραγματοποιείται επί αποδείξει εντός διμήνου το βραδύτερον από της λήξεως της διαχειρίσεως ήτοι μέχρι της 30ης Απριλίου του επομένου έτους δια ταχυδρομικών δεμάτων καλώς συσκευασμένων και με σαφή ένδειξιν του περιεχομένου των. 2.Προκειμένου περί ειδικών λογαριασμών ων ο τύπος και τα επισυναπτέα δικαιολογητικά ορίζονται υπό ειδικής διατάξεως νόμου ή Δ/τος ή αποφάσεως κατ’ εξουσιοδότησιν Νόμου εκδοθείσης, η παρούσα απόφασις ισχύει μόνον καθ’ ο μέρος δεν τυγχάνει αύτη αντίθετος προς τας ειδικάς ταύτας διατάξεις. Η παρούσα δημοσιευθήτω δια της Εφημερίδος της Κυβερνήσεως. 